# Lletres

&Mike.McBride; &Mike.McBride.mail;
&Anne-Marie.Mahfouf; &Anne-Marie.Mahfouf.mail;
&traductor.Antoni.Bella;
9 d'abril de 2021
Plasma 5.20
KDE
KControl
lletres

## Lletres

Aquest mòdul està dissenyat per a permetre seleccionar fàcilment les diferents lletres per a les parts diferents de l'escriptori &kde;.

Aquí hi ha una captura de pantalla del mòdul d'arranjament de les lletres El mòdul d'arranjament de les lletres

El plafó consisteix en diferents grups de lletres que us permetran una gran flexibilitat a l'hora de configurar les lletres:

- General: Emprada en qualsevol lloc a on la resta de grups lletres no es puguin aplicar

- Amplada fixa: Emprada sempre que no s'especifiqui la proporció de la lletra

- Petita: Quan s'empri una lletra petita

- Barra d'eines: La lletra emprada en les barres d'eines de les aplicacions &kde;

- Menú: La lletra emprada en els menús de les aplicacions &kde;

- Títol de la finestra: La lletra emprada als títols de les finestres

- Barra de tasques: La lletra emprada a les miniaplicacions del plafó de la barra de tasques

- Escriptori: La lletra emprada a l'escriptori per a etiquetar les icones

Cada lletra disposa del seu botó Tria... corresponent. Fent clic en el mateix, apareixerà un diàleg. El podreu emprar per a seleccionar una font nova, estil i mida. Després premeu D'acord.

Marqueu l'opció Mostra només les lletres monoespai per a filtrar totes les lletres no monoespai de la llista.

Se us mostrarà un exemple de la lletra seleccionada a l'espai entre el nom del grup de lletres i el botó Tria....

Quan hàgiu finalitzat, simplement feu clic a D'acord i tots els components necessaris del &kde; seran reiniciats de manera que els canvis tinguin efecte immediat.

El botó Ajusta totes les lletres... us permetrà configurar ràpidament un conjunt de propietats a totes les lletres anteriors. Apareixerà un diàleg de selecció de lletra semblant a l'estàndard, però observareu la presència de caselles de selecció que us permetran canviar independentment la Lletra, l'Estil de la lletra o la Mida. Podreu escollir-ne una, dues o tres d'aquestes opcions i s'aplicaran a tots els grups de la lletra.

Marqueu l'opció Mostra només les lletres monoespai per a filtrar totes les lletres no monoespai de la llista.

Ajustant totes les lletres El diàleg Ajusta totes les lletres...

Per exemple, si a dalt heu seleccionat lletres diferents i us adoneu que tenen una mida excessivament gran (això ocorre amb freqüència, per exemple, quan canvieu la resolució de la pantalla) podreu aplicar la mida nova de la lletra a totes les fonts, sense que afecti les vostres fonts i estils de lletra personalitzats.

### Text amb antialiàsing

Per a utilitzar la configuració de l'antialiàsing, senzillament marqueu l'element Activat i seleccioneu les opcions de configuració personalitzades.

Marcant la casella de selecció Exclou l'interval de l'antialiàsing podreu especificar quin interval de lletres no se suavitzarà. Aquest interval s'especificarà amb els dos quadres combinats següents.

També podreu escollir el mètode que s'usarà per a crear un aspecte suavitzat de les vostres lletres i amb quina força s'ha d'aplicar canviant el Tipus de renderització dels subpíxels i l'Estil per a la correcció de les lletres. També és possible Força els ppp de les lletres per la representació de la pantalla. Si no esteu familiaritzat amb els mètodes individuals, hauríeu de deixar aquestes opcions buides.

La possibilitat d'emprar lletres i icones suavitzades requereix que estigui la funcionalitat tant a X com al conjunt d'eines de les &Qt;, que hàgiu instal·lat les fonts adequades i que s'estiguin emprant les capacitats del servei integrat de fonts del servidor de visualització. Si continueu tenint problemes, si us plau, contacteu amb la llista de correu adequada de &kde;.

### DPI de les fonts

Força els DPI de les fonts: proposeu un DPI alternatiu al del sistema que s'usa com a predeterminat quan aquest arranjament és Activat. Podeu esbrinar el DPI que està definit en el sistema executant `xdpyinfo | grep resolution` en una finestra de terminal i aleshores canviar el DPI usant la llista desplegable. Això només s'aplicarà a les aplicacions que s'iniciïn de nou.